उनकी कविता में वह पिता हैं, जो संयम का जीवन जीते हैं। लेकिन इतना भर नहीं है। कवि कहता है- ‘खुद को संयमित कर/ सिखाया है मुझे कि/मेरे पांव टिके रहें ज़मीन पर/तब भी-जब मैं उड़ सकता हूं/आसमानों पर।’ उनकी कविता में वह मां है जो ईश्वर सदृश्य है-'मां के ममत्व की परिधि/कई बार कोशिश की है/मापने की-/भूतल के गहराई से/विस्तृत आकाश से भी/नापा है कभी/और झांका है/क्षितिज के पार भी/पर, न जाने क्यूं/सब छोटे पड़ जाते हैं/मां के आगे!' इन दोनों कविताओं में कवि जिस निष्कर्ष तक पहुंचता है, वही उसका मूल स्वर है। और वह उनकी कई कविताओं तेजतर हुआ है।